CELEX: 52006PC0659
Language: mt
Date: 2006-10-27
Title: Proposta għal deċiżjoni tal-Kunsill li tistabbilixxi l-pożizzjoni Komunitarja fi ħdan il-Kunsill Ġenerali ta’ l-Organizzazzjoni Dinjija tal-Kummerċ dwar l-adeżjoni tar-Repubblika Soċjalista tal-Vjetnam ma’ l-Organizzazzjoni Dinjija tal-Kummerċ

Avviż Legali Importanti

|

52006PC0659

Proposta għal deċiżjoni tal-Kunsill li tistabbilixxi l-pożizzjoni Komunitarja fi ħdan il-Kunsill Ġenerali ta’ l-Organizzazzjoni Dinjija tal-Kummerċ dwar l-adeżjoni tar-Repubblika Soċjalista tal-Vjetnam ma’ l-Organizzazzjoni Dinjija tal-Kummerċ  /* KUMM/2006/0659 finali - ACC 2006/0215 */  

	[pic] | KUMMISSJONI TAL-KOMUNITAJIET EWROPEJ |Brussel 27.10.2006KUMM(2006) 659 finali2006/0215 (ACC)Proposta għalDEĊIŻJONI TAL-KUNSILLli tistabbilixxi l-pożizzjoni Komunitarja fi ħdan il-Kunsill Ġenerali ta’ l-Organizzazzjoni Dinjija tal-Kummerċ dwar l-adeżjoni tar-Repubblika Soċjalista tal-Vjetnam ma’ l-Organizzazzjoni Dinjija tal-Kummerċ(preżentata mill-Kummissjoni)MEMORANDUM TA’ SPJEGAZZJONIĦarsa ġenerali tat-Termini ta’ l-Adeżjoni tal-Vjetnam mad-WTOI IntroduzzjoniIl-Membri ta’ l-Organizzazzjoni Dinjija tal-Kummerċ (WTO) u r-Repubblika Soċjalista tal-Vjetnam laħqu l-istadju konklussiv tal-ftehim bit-termini ta’ l-adeżjoni tal-Vjetnam ma’ l-organizzazzjoni. Dan wasal wara kważi 11-il sena ta’ negozjati, li bdew meta l-Vjetnam ressaq l-applikazzjoni tiegħu biex jingħaqad mad-WTO fl-1995. Issa jrid ikun hemm Deċiżjoni tal-Kunsill li tapprova t-termini tad-dħul tal-Vjetnam, qabel ma l-UE tkun tista’ tappoġġja formalment id-dħul tal-Vjetnam.Taqsira tat-termini ta’ adeżjoni tinsab hawn taħt.II Taqsira tat-termini ta’ Adeżjoni tal-Vjetnam mad-WTO skond il-QasamIl-Prodotti industrijali:Il-medja sempliċi tat-Tariffi Applikati tal-Vjetnam għall-prodotti industrijali u tas-sajd huma fil-livell ta’ 17.5%. Mid-data ta’ adeżjoni mad-WTO, il-Vjetnam se jiffissa r-rati kkonsolidati inizjali (IBR) f’medja ta’ 16.2%. Il-medja tar-rati kkonsolidati finali (FBR) se jitnaqqsu għal 12.4%. 70% tal-linji tariffarji kollha se jkunu taħt ir-rati tad-dazju ta’ 15%. 7% biss tal-linji se jibqgħu fl-ogħla livell ta’ ’l fuq minn 25%. It-tariffi kollha se jkunu kkonsolidati. Il-perjodi ta’ implimentazzjoni jvarjaw minn 0 għal 12-il sena b’medja ta’ 4.4 snin.Tariffi industrijali fid-dettallIt-tariffi fuq it-tagħmir mediku u l-ITA 0/0 se jitneħħew, u t-tariffi għall-prodotti Farmaċewtiċi se jinżlu minn 3.6% (applikati) għal 2.6% (FBR) fi 3 snin.Dwar Makkinarji u Tagħmir li huma ta’ interess importanti għall-Industriji Ewropej, it-tariffi medji se jmorru minn 10.50 % (applikati) għal 9.2% (FBR) fi żmien 3.7 snin.Ir-rati medji tad-dazju għall-Azzar 0/0 se jitnaqqas minn 17.3% (applikat) għal 16.4% (IBR), se jinżlu għal 11.5% (FBR) fi żmien 3 snin (medja), filwaqt li l-kapitolu Azzar (Mhux MSA) se jibqa’ f’livell ogħla, jitla’ minn 16.9% (applikat) għal rata kkonsolidata inizjali ta’ 21.8% li mbagħad titnaqqas għal 17.8% (FBR) fi żmien 3 snin (medja).Id-dazji fil-qasam kimiku se jinbidlu minn 11.9% (applikat) għal 7.4% (FBR) fi żmien medju ta’ 4.6 snin; il-Karti minn 18.8% (applikat) għal 12.8% (FBR) f’4.4 snin.Il-vetturi u partijiet bi ftit eżenzjonijiet se jinżlu minn 53.3% (applikat) għal 40.7% (FBR) fi żmien medju ta’ 5.7 snin.L-AgrikolturaDwar l-aċċess għas-suq għall-prodotti agrikoli, il-Vjetnam se jnaqqas it-tariffi tiegħu fuq il-prodotti l-iżjed esportati minn rati applikati medji ta’ 27% għal rata kkonsolidata finali medja annwali ta’ 21%. Speċifikatament, intlaħaq tnaqqis sinjifikanti fuq it-tariffi ta’ prodotti bħal: preparazzjonijiet tal-laħam (tnaqqis minn medja ta’ 50% applikata għal rata kkonsolidata finali ta’ 27%), ċereali u preperazzjonijiet ta’ l-għaġin (tnaqqis minn 43% għal 27%), xorb alkoħoliku (tnaqqis minn 88% għal 46%, l-ispirti għal 45%), preparazzjonijiet tal-kakaw (tnaqqis minn 33% għal 18%).Sa mid-data ta’ l-adeżjoni, il-Vjetnam mhux bi ħsiebu juża restrizzjonijiet kwantitattivi jew restrizzjonijiet ta’ importazzjoni oħrajn fuq kwalunkwe prodott agrikolu, ħlief għal miżuri permessi skond id-dispożizzjonijiet tal-Ftehimiet tad-WTO.F’dak li għandu x’jaqsam ma’ appoġġ domestiku, il-Vjetnam m’hu se jorbot l-ebda AMS, għaliex l-appoġġ tiegħu ma jilħaqx il-livell de minimis ta’ 10%. Il-maġġoranza tal-miżuri ta’ l-appoġġ domestiku tal-Vjetnam huma miżuri Green Box li jikkonċernaw servizzi ġenerali (l-iżjed ta’ infrastruttura), ħlasijiet lill-produtturi bħala għajnuna għad-diżastri u ħlasijiet għal għajnuna reġjonali.Il-Vjetnam impenja ruħu li jelimina s-sussidji fuq l-esportazzjoni applikati għall-prodotti agrikoli sad-data ta’ l-adeżjoni.Id-drittijiet ta’ kummerċ u l-liberalizzazzjoni ta’ l-intrapriżi ta’ kummerċ ta’ l-istatIl-Vjetnam għamel titjib konsiderevoli fl-oqsma tal-Kummerċ ta’ l-Istat u d-drittijiet ta’ kummerċ. L-oqsma/prodotti suġġetti għal kummerċ Statali tnaqqsu għall-affarijiet li ġejjin: żejt mhux maħdum, petrol u gażolina rfinati, spare parts ta’ l-ajruplani u tagħmir ta’ l-avjazzjoni, film, gazzetti u sigaretti u sigarri. F’dak li għandu x’jaqsam mad-drittijiet ta’ kummerċ, il-Vjetnam se jagħti drittijiet ta’ kummerċ sħaħ lill-intrapriżi kollha b’investiment barrani dirett sa mhux aktar tard mill-1 ta’ Jannar 2007, ħlief għall-prodotti suġġetti għall-kummerċ ta’ l-Istat. Għal xi prodotti speċfiċi, madankollu, id-drittijiet sħaħ ta’ kummerċ se jingħataw sentejn wara, fl-1 ta’ Jannar 2009. Dawn il-prodotti huma prodotti farmaċewtiċi, films ċinematografiċi, kalendarji, kartolini, stampanti industrijali u makkinarji ta’ l-istampar, apparat tat-trażmissjoni televiżiva jew tar-radju u vidjo kameras. M’hemmx restrizzjonijiet fejn jidħol id-dritt ta’ l-għażla tad-distributtur fil-Vjetnam.Is-servizziParti kbira tan-negozjati ta’ l-adeżjoni li ffokaw fuq is-servizzi, ta’ importanza kapitali għall-UE bħala l-esportatur ewlieni fid-dinja f’dan il-qasam. Limitazzjonijiet fuq l-interess barrani huma ħafna drabi temporanji biss, bħala parti minn introduzzjoni gradwali għal mija fil-mija proprjetà barranija. Il-fornituri tas-servizzi Ewropej se jgawdu ġeneralment minn opportunitajiet ta’ aċċess għas-suq addizzjonali konsiderevoli flimkien ma’ garanziji li ma jisfawx vittmi ta’ diskriminazzjoni ma’ kumpaniji Vjetnamiti. Se titjieb ħafna s-sigurtà legali fejn jidħlu l-kondizzjonijiet li permezz tagħhom il-kumpaniji Ewropej jistgħu joperaw f’firxa ta’ setturi. Fuq talba ta’ l-UE, il-Vjetnam għamel ukoll impenji speċifiċi fir-rapport tal-grupp ta’ Ħidma dwar il-proċeduri u l-kundizzjonijiet tiegħu ta’ l-għoti tal-liċenzji (fosthom it-trasparenza, il-miżati, iż-żmien ta’ konsiderazzjoni u informazzjoni) li kienu kawża għal tħassib għall-kumpaniji f’bosta oqsma. L-impenji tal-Vjetnam ikopru firxa wiesgħa ta’ oqsma tas-servizzi, fosthom oqsma ewlenin ta’ interess għall-UE bħalma huma:Is-servizzi professjonali: l-impenji tal-Vjetnam fis-servizzi tal-kontabilità, il-verifika, iż-żamm tal-kotba, it-tassazzjoni, l-arkitettura u l-inġinerija huma estensivi bi kważi l-ebda restrizzjoni. L-uffiċċji legali Ewropej se jkunu jistgħu jistabbilixxu uffiċċji legali, fergħat u sħubijiet barranin fil-Vjetnam. Il-konsultazzjoni skond il-liġi Vjetnamita hija possibbli taħt ċerti kondizzjonijiet.Is-servizzi ta’ kurjer: operaturi ta’ konsenja malajr se jkun jista’ jkollhom 100% tal-proprjetà 5 snin wara l-adeżjoni u mhux se jingħataw trattament inqas favorevoli mill-Posta tal-Vjetnam.Is-servizzi ta’ telekomunikazzjoni : L-operaturi li jipprovdu servizzi mhux ibbażati fuq il-faċilitajiet se jkunu jistgħu jistabbilixxu negozji bi sħab b’sa 50% jew 70% kapital barrani, skond is-servizz. Għas-servizzi bbażati fuq il-faċilitajiet, il-Vjetnam rabat il-proprjetà barranija sa 49%. Il-Vjetnam impenja ruħu wkoll li d-deċiżjonijiet tal-liċenzji kemm għas-servizzi bbażati fuq il-faċilitajiet kif ukoll dawk li mhumiex isiru skond kriterji trasparenti u oġġettivi. Ġiet inkluża klawsola speċifika li tiżgura li Kuntratti ta’ Kooperazzjoni fin-Negozju ta’ l-operaturi ta’ l-UE jinqalbu f’forom oħra b’kundizzjonijiet mhux inqas favorevoli jew imġedda. Il-Vjetnam se japplika wkoll il-karta ta’ referenza għas-servizzi ta’ telekomunikazzjoni.Is-servizzi ta’ kostruzzjoni : il-qasam kollu se jkun miftuħ, bil-possibilità ta’diversifikazzjonijiet diretti.Is-servizzi ta’ distribuzzjoni : għalkemm ċerti prodotti huma esklużi (eż. żejt maħdum u le, kotba, prodotti farmaċewtiċi u drogi), proprjetà barranija se tkun permessa għal kollox mill-1 ta’ Jannar 2009.Is-servizzi ambjentali : hemm impenn għat-trattament ta’ l-ilma mormi, is-servizzi tal-ġestjoni ta’ l-iskart (ħlief il-ġbir dirett ta’ l-iskart tad-djar), it-tindif ta’ gassijiet ta’ l-egżost u l-istimi ta’ l-impatt ambjentali, bi proprjetà barranija permessa sa 100% erba’ snin wara l-adeżjoni.It-turiżmu : is-servizzi tal-lukandi u r-restoranti se jinfetħu għal kollox, b’perjodu tranżitorju ta’ 8 snin li matulu l-provvista tas-servizzi hemm bżonn li tkun assoċjata ma’ investimenti fil-lukandi.Is-servizzi finanzjarji : Il-Vjetnam qiegħed jorbot ruħu li jkun hemm il-possibilità li jitwaqqfu kumpaniji ta’ assigurazzjoni barranin bi proprjetà ta’ 100%. Ħames snin wara l-adeżjoni, se jkun permess ukoll it-twaqqif ta’ fergħat mhux tal-ħajja. Il-Vjetnam joffri wkoll impenji estensivi għal forniment ta’ assigurazzjoni u servizzi ta’ riassigurazzjoni li jaqsam il-fruntieri, inkluża l-intermedjazzjoni. Banek barranin li joperaw mill-Vjetnam huma mogħtija MFN sħiħ u trattament nazzjonali fil-pjazzament u l-operazzjoni ta’ Magni Awtomatiċi għall-Ġbid tal-Flus (ATMs). Ftit xhur biss wara l-adeżjoni tiegħu, (April 2007), il-Vjetnam se jawtorizza sa 100% proprjetà barranija għall-banek.Is-servizzi ta’ Trasport Marittimu : Il-Vjetnam rabat ruħu b’impenji estensivi li se jiżguraw il-possibilità għall-kumpaniji Ewropej li jkollhom 100% tas-sehem tal-proprjetà fl-operazzjonijiet tagħhom fil-Vjetnam fi żmien 5 sa 7 snin mill-adeżjoni għall-parti l-kbira tas-servizzi tat-trasport marittimu u s-servizzi awżiljari ewlenin.L-impenji tal-protokollFl-aħħar stadju multilaterali tal-proċess ta’ adeżjoni, il-Membri tad-WTO fittxew kollettivament li jiżguraw il-kompatibilità bażika tal-liġijiet u l-istituzzjonijiet kummerċjali tal-Vjetnam mar-regoli u l-ftehimiet tad-WTO u niżżluhom fil-Protokoll ta’ Adeżjoni u r-Rapport tal-Grupp ta’ Ħidma. Il-kwistjonijiet li ġejjin huma ta’ interess partikolari għall-UE:Tassazzjoni tas-sisa fuq l-ispirtiIs-sistema Vjetnamita tat-taxxa tas-sisa ta’ bħalissa tiffissa taxxa ta’ 30% fuq l-ispirti b’kontenut alkoħoliku ta’ bejn l-20% u d-39%, u taxxa ta’ 65% għall-ispirti b’kontenut alkoħoliku ta’ 40% jew iżjed. Il-Vjetnam se jibdel is-sistema tiegħu fi żmien 3 snin mill-adeżjoni, u se japplika, għax-xorb kollu magħmul minn spirtu distillat b’kontenut alkoħoliku ta’ 20% jew iżjed, rata unika ta’ taxxa tas-sisa għal kull litru ta’ alkoħol pur li jinsab fi prodott mitmum.Ir-restrizzjonijiet fuq l-importazzjonijiet u l-esportazzjonijietIl-Vjetnam se jibdel il-projbizzjoni attwali fuq l-importazzjonijiet ta’ vetturi bil-mutur użati bi kwota ta’ importazzjoni li se tinqata’ gradwalment fi żmien tliet snin mill-adeżjoni. Il-Vjetnam se jibdel ukoll il-projbizzjoni attwali fuq l-importazzjonijiet ta’ muturi kbar b’kapaċità tal-magna li taqbeż il-175 ċm3 b’sistema ta’ liċenzji mhux awtomatika mill-31 ta’ Mejju 2007. Fir-rigward ta’ dazji ta’ esportazzjoni, il-Vjetnam se jnaqqas id-dazji attwali fuq l-esportazzjonijiet ta’ 35% fuq l-iskart tal-ħadid għal 17% fi żmien 5 snin mill-adeżjoni, u d-dazji attwali fuq l-esportazzjonijiet tiegħu ta’ 45% fuq skart mhux tal-ħadid għal 22% fi żmien 5 snin mill-adeżjoni.Is-SussidjiIl-Vjetnam se jelimina s-sussidji projbiti kollha ma’ l-adeżjoni. Is-sussidji ta’ esportazzjoni bbażati fuq liċenzji ta’ investiment eżistenti mogħtija taħt żewġ programmi speċifiċi se jinqatgħu gradwalment fi żmien 5 snin, u l-programmi jintemmu. Fir-rigward ta’ żoni ta’ pproċessar ta’ l-esportazzjonijiet, kumpaniji li jistabbilixxu ruħhom f’dawn iż-żoni mhux se jinħtieġu jesportaw il-produzzjoni tagħhom bħala kondizzjoni biex ikunu eliġibbli joperaw f’dawn iż-żoni. Il-Vjetnam se jipprovdi notifika ta’ sussidju għall-Kumitat tas-Sussidji u l-miżuri ta’ Kontro-bilanċ tad-WTO sad-data ta’ l-adeżjoni.V RAKKOMANDAZZJONIBit-tressiq tat-termini ta’ l-Adeżjoni tar-Repubblika Soċjalista tal-Vjetnam lid-WTO għall-approvazzjoni tal-Kunsill, il-Kummissjoni tirrakkomanda dawn it-termini li jirrappreżentaw pakkett ibbilanċjat imma ambizzjuż ta’ impenji tal-ftuħ ta’ suq, li se jġib benefiċċji sostanzjali lill-Vjetnam u lis-sħab kummerċjali tad-WTO tiegħu bl-istess mod.2006/0215 (ACC)Proposta għalDEĊIŻJONI TAL-KUNSILLli tistabbilixxi l-pożizzjoni Komunitarja fi ħdan il-Kunsill Ġenerali ta’ l-Organizzazzjoni Dinjija tal-Kummerċ dwar l-adeżjoni tar-Repubblika Soċjalista tal-Vjetnam ma’ l-Organizzazzjoni Dinjija tal-KummerċIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikoli 133(1) u 133(5) flimkien mat-tieni sottoparagrafu ta’ l-Artikolu 300(2) tiegħuWara li kkunsidra l-proposta tal-Kummissjoni,Billi:(1) Fl-4 ta’ Jannar 1995 il-Gvern tar-Repubblika Soċjalista tal-Vjetnam applika għall-adeżjoni mal-Ftehim li jistabbilixxi l-Organizzazzjoni Dinjija tal-Kummerċ (WTO), skond l-Artikolu XII ta’ dan il-Ftehim.(2) Fil-31 ta’ Jannar 1995 twaqqaf Grupp ta’ Ħidma fuq l-adeżjoni tal-Vjetnam sabiex jilħaq ftehim dwar it-termini ta’ adeżjoni aċċettabbli għar-Repubblika Soċjalista tal-Vjetnam u l-Membri tad-WTO.(3) Il-Kummissjoni, f’isem il-Komunità, innegozjat serje komprensiva ta’ impenji ta’ ftuħ ta’ suq min-naħa tar-Repubblika Soċjalista tal-Vjetnam li huma ta’ importanza partikolari għall-Komunità, stipulati fil-ftehim bilaterali bejn ir-Repubblika Soċjalista tal-Vjetnam u l-Komunità awtentifikat b’firma fid-9 ta’ Ottubru 2004.(4) Dawn l-impenji huma issa inkorporati fil-Protokoll ta’ Adeżjoni tar-Repubblika Soċjalista tal-Vjetnam mad-WTO.(5) L-adeżjoni mad-WTO hija mistennija tagħmel kontribuzzjoni pożittiva u dewwiema għall-proċess ta’ riforma ekonomika u żvilupp sostenibbli fir-Repubblika Soċjalista tal-Vjetnam.(6) Se ġġib ukoll ir-relazzjonijiet kummerċjali bejn ir-Repubblika Soċjalista tal-Vjetnam u l-Komunità f’qafas stabbli u li jorbot legalment.(7) Il-Protokoll ta’ Adeżjoni għandu għalhekk jiġi approvat.(8) L-Artikolu XII tal-Ftehim li jistabbilixxi d-WTO jistipula li t-termini ta’ l-adeżjoni għandhom jinqablu bejn il-Membru li qiegħed jaċċedi u d-WTO, u li l-Konferenza Ministerjali tad-WTO tapprova t-termini ta’ adeżjoni min-naħa tad-WTO. L-Artikolu IV.2 tal-Ftehim li jistabbilixxi d-WTO jistipula li fl-intervalli bejn il-laqgħat tal-Konferenza Ministerjali, il-funzjonijiet tagħha għandhom jiġu kondotti mill-Kunsill Ġenerali.(9) Għalhekk, hemm bżonn li tiġi stabbilita l-pożizzjoni li trid tittieħed mill-Komunità fi ħdan il-Kunsill Ġenerali.IDDEĊIEDA KIF ĠEJ:Artikolu Uniku1. Il-pożizzjoni li trid tittieħed mill-Komunità fi ħdan il-Kunsill Ġenerali tad-WTO dwar l-adeżjoni tar-Repubblika Soċjalista tal-Vjetnam mad-WTO, hija li tapprova l-adeżjoni.2. Il-pożizzjoni għandha tiġi espressa mill-Kummissjoni f’isem il-KunsillMagħmula fi Brussell, […]Għall-KunsillIl-President